NaiveNeuron/SloPal huggingface dataset:
Číž, Miroslav, podpredseda NR SR (2015-09-17):
Ďakujem. Kolegyne, kolegovia, teraz sa pýtam, kto sa do rozpravy hlási ústne. Neregistrujem žiadneho poslanca s prihláškou do rozpravy. Dovoľte mi vyhlásiť všeobecnú rozpravu za skončenú. Pán navrhovateľ chce zaujať stanovisko. Máte slovo, pán minister.
B. Bugár, podpredseda NR SR: (2006-04-21):
Ľ. Navrátilová, poslankyňa: Bod 3. Čiže môžeme hlasovať len o bode 2.
Baška, Jaroslav, poslanec NR SR (2020-05-12):
Ďakujem za slovo. Vážený pán minister, vážené kolegyne, kolegovia, dovoľte mi nadviazať na slová môjho predrečníka Richarda Rašiho k skrátenému legislatívnemu konaniu k tomuto zákonu. A to, čo hovorila aj pani poslankyňa Horváthová, tento zákon tu už je v parlamente viac ako dva týždne. Takže kľudne mohol byť podaný normálnou cestou, nie skráteným legislatívnym konaním, dnes by sme sa mohli baviť už v druhom čítaní v diskusii o tomto, o tejto novele tohto zákona. A chcem povedať, že by sme sa o tomto bavili, tak by tam nebola jedna časť, ktorá je podľa mňa a podľa aj ďalších predsedov vyšších územných celkom nevykonateľná, a to je to, že vyššie územné celky majú zriaďovať, ale aj prevádzkovať tieto epidemiologické ambulancie všeobecných lekárov a myslím, že je to nevykonateľné, pretože je to aj v rozpore so zákonom o samosprávnych celkoch, o vyšších územných celkoch a skôr by v tomto zákone malo byť to, že vyšší územný celok určí takúto, alebo poskytovateľa zdravotnej starostlivosti, či je to nejaká všeobecná, respektíve špecializovaná nemocnica, vyšší územný celok určí v tejto a v tejto nemocnici budú takéto, zriadené takéto epidemiologické ambulancie. Podľa súčasného znenia zákona by sme my ako VÚC-ky, neviem, či mať živnosť alebo proste zriadiť ďalšiu organizáciu, ktorá by prevádzkovala sama takéto epidemiologické ambulancie. Takto sme sa bavili aj, pán minister, s viacerými odbormi zdravotníctva na vyšších územných celkoch. Takže dúfam, že sa toto, toto zmení, pretože v tejto časti je ten zákon naozaj, naozaj nevykonateľný. Ďakujem veľmi pekne.
Taraba, Tomáš, poslanec NR SR (2022-02-11):
... toto sa nepodarilo ešte nikomu. Takže toto sú veci, ktoré dokazujú to, že klamete ľudí v priamom prenose. A mali byť mať právo, mali by mať právo tí ľudia kedykoľvek si povedať, v poriadku, toto nie je reprezentácia, ktorá mala našu moc. A práve preto očakávam, že sa vyjadríte k tomuto ústavnému zákonu tak, ako ste pred pol rokom všetkým verejne sľúbili, teda že zaňho budete hlasovať. Ďakujem pekne.
Žitňanská, Lucia, poslankyňa NR SR (2019-06-20):
Ospravedlňujem sa. Ďakujem veľmi pekne, že ste mi to umožnili, a chcem požiadať pána spravodajcu, aby, a navrhnúť vyňatie bodu dva spoločnej správy na samostatné hlasovanie, pretože ide o bod, ktorý koliduje s mojím navrhnutým pozmeňovacím návrhom. Ďakujem veľmi pekne. Ďakujem.
S. Kahanec, poslanec: (2008-04-10):
Ale chcem povedať základnú vec k tomu, keď hovoríte, čo je všetko pripravené. Tak, áno, beží vládny návrh zákona, ale my nechceme dať priestor na diskusiu k zákonu? Už to tu bolo spomínané, že tento zákon bez akejkoľvek diskusie bol dvakrát zmietnutý, lebo je pohodlnejšia cesta ísť v starých koľajach a ísť v jednotnej škole. Vytvoriť nový priestor, to je oveľa komplikovanejšie. A keď argumentujete, že máme napr. Národný program výchovy a vzdelávania, tak ja na margo tohto národného programu poviem, že máme aj návrh Národného programu ochrany sexuálneho a reprodukčného zdravia. A dúfam, že si všímate, aké sú reakcie práve na tento nový návrh programu. Predsa neznamená, že keď niečo sa navrhne, že už je to dobré. Treba hľadať cesty, aby sme urobili optimum pre čo najlepší konečný výsledok. Priestor pre slobodné a súťaživé a tvorivé prostredie, si myslím, je to základné, ktoré by mal daný zákon zabezpečiť. Ak budeme stále betónovať staré princípy, tak k tomuto tvorivému a súťaživému priestoru sa nedostaneme. Ďakujem.
B. Bugár, podpredseda NR SR: (2004-01-23):
(Hlasovanie.) Prítomných 135 poslancov, za návrh 130, proti 1, zdržali sa  4. Konštatujem, že Národná rada schválila, že tento návrh zákona prerokuje v druhom čítaní. Nech sa páči.
Ďuriš Nicholsonová, Lucia, podpredsedníčka NR SR (2018-02-07):
Pán poslanec, prepáčte, prepáčte, prosím vás, ja vás musím prerušiť, lebo taký rokovací poriadok schválila vládna koalícia, ktorý nám prikazuje, aj keď je to úplne proti logike, že vy najprv musíte prečítať celé odôvodnenie, celé, všetkého odôvodnenia, ale najprv a k technickým pozmeňujúcim návrhom, k tej technickej časti osobitej sa dostanete vlastne až na záver, vtedy sa vám zastaví časomiera. Vy to pekne členíte, najprv čítate odôvodnenie a potom samostatný poslanecký, ale náš rokovací poriadok hovorí o tom, že vy musíte najprv celé odôvodnenie a až potom tú technickú časť tých pozmeňujúcich návrhov. (Reakcia rečníka.) Nerozumieme si, vy ste, vy to koľko máte tých pozmeňujúcich návrhov?
Uhliarik, Ivan, poslanec NR SR (2013-09-12):
Ďakujem, pani ministerka, za vysvetlenie. Ja uznávam, že možno v Košiciach alebo v Prešove, kde je to v tisíckach eur, v Košiciach 8 tisíc eur exekúcia je možno technický detail. Ale v Trnave je táto exekúcia už reálna vo výške 0,5 mil. eur, čo je už na Fakultnú nemocnicu v Trnave ohrozenie zdravotnej starostlivosti. Ja vám dávam doplňujúcu otázku, keďže ste opakovane deklarovali také všeobecné normy alebo všeobecné postupy, ako znižovať tieto dlhy, Trnava má dlh, záväzky po lehote splatnosti 6 miliónov a už pol milióna exekúciu, čiže ako konkrétne chcete napríklad riešiť exekúciu v Trnave, keď napríklad zajtra alebo pozajtra alebo budúci týždeň exekútor bude exekvovať majetok v Trnave. Ďakujem.
Štefanec, Ivan, poslanec NR SR (2012-09-28):
Ďakujem, pani predsedajúca. Dajte, prosím, hlasovať, aby uvedený návrh zákona bol posunutý do druhého čítania.
Laššáková, Jana, podpredsedníčka NR SR (2015-06-15):
Vyhlasujem rozpravu za skončenú. Pán navrhovateľ, chcete zaujať stanovisko? Áno, nech sa páči, máte slovo.
Bugár, Béla, podpredseda NR SR (2018-06-14):
Ďakujem. Otváram rozpravu a pýtam sa, či sa hlási ústne niekto do rozpravy, nakoľko som nedostal žiadnu písomnú prihlášku. Pán poslanec Dostál ako jediný. Končím možnosť sa prihlásiť do rozpravy a zároveň prerušujem rokovanie a budeme pokračovať po hlasovaní. (Prestávka.) (Po prestávke.)
Vaľová, Jana, poslankyňa NR SR (2013-10-16):
Teraz mali by sme hlasovať o druhom bode poslanca pána Mihála, ale nebudeme o ňom hlasovať, pretože bol schválený v druhom bode spoločnej správy.
Pčolinský, Peter, podpredseda NR SR (2022-12-01):
Nech sa páči.
Paška, Pavol, predseda NR SR (2013-05-21):
Dámy a páni, budeme pokračovať v prerušenej rozprave o návrhu novely Trestného zákona. Poprosím vás, dámy a páni. (Zaznievanie gongu.) Poprosím pána ministra, ak je niekde, aby prišiel do rokovacej sály. Ostatne ústne prihlásená do rozpravy je pani podpredsedníčka Národnej rady Jurinová. Chvíľočku ešte počkáme na pána ministra. Takže máme tu pána ministra spravodlivosti. Pani podpredsedníčka, máte slovo. Dámy a páni, poprosím vás, pokračujeme v rozprave.
Mikloš, Ivan, poslanec NR SR (2013-12-12):
Ďakujem pekne. Vážený pán poslanec Mičovský, mňa na vašom prejave zaujal ten záver, keď ste hovorili o udržateľnosti, o dôležitosti udržateľnosti a keď ste citovali aj marxistického filozofa, ktorý to zdôrazňuje a v tomto ja súhlasím aj s marxistickým filozofom, že udržateľnosť je dôležitá, či hovoríme o životnom prostredí, či hovoríme o lesnom hospodárstve, ale chcem pripomenúť a zdôrazniť, že je dôležitá aj vtedy, keď hovoríme o verejných financiách. A chcem vám pripomenúť, teda kolegom najmä z vládneho SMER-u, že rozpočtom, ktorý tu dnes máme, o ktorom dnes budeme hlasovať, zhoršujeme dlhodobú udržateľnosť verejných financií. Nehovoríme to len my, hovorí to aj nezávislá Rada pre rozpočtovú zodpovednosť. A rád by som pripomenul aj, síce neprítomnému, ale inému marxistickému zrejme nie filozofovi, ale poslancovi Blahovi, ktorý v mojej neprítomnosti ma tu nazýval fiškálnym supom, že dôvod, prečo sme ozdravovali verejné financie, dôvod, prečo sme urobili reformu dôchodkového systému zavedením druhého piliera, ktorú ste tiež už takmer zničili, dôvod, pre ktorý sme znižovali deficity verejných financií a ozdravovali ich, bol ten, že sme predovšetkým mysleli na budúce generácie a sme posilňovali dlhodobú udržateľnosť verejných financií. Takže, áno, súhlasím s pánom poslancom Mičovským a aj s marxistickým filozofom, že udržateľnosť je dôležitá, ale nielen v lesnom hospodárstve, nielen v životnom prostredí, ale aj vo verejných financiách a tam, žiaľbohu, postupujete opačným smerom v SMER-e.
Číž, Miroslav, podpredseda NR SR (2015-09-30):
Ďakujem, pán spravodajca. Otváram všeobecnú rozpravu. Písomnú prihlášku do rozpravy nemám. Pýtam sa teda, kto sa hlási do rozpravy ústne? Neregistrujem nikoho. Pán spravodajca môže aj ako spravodajca vystúpiť v rozprave. Tak ak chcete, máte slovo. Alebo ak nie je nikto v rozprave, že by to bolo už aj záverečné vystúpenie. (Reakcia osloveného.) Dá sa. Dobre, nech sa páči, ak uvážite.
Paška Pavol, predseda NR SR (2013-09-04):
(Hlasovanie.) 146 prítomných, 134 bolo za, 12 sa zdržalo. Návrh sme pridelili výborom a určili lehoty na prerokovanie. Pani poslankyňa Hufková uvedie v prvom čítaní hlasovanie o vládnom návrhu zákona č. 106 o spotrebnej dani z tabakových výrobkov, je to tlač 653. (Hlasovanie o vládnom návrhu zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov , tlač 653.)
Figeľ, Ján, podpredseda NR SR (2014-11-08):
Súhlasím. Faktické poznámky – šiesti kolegovia, kolegyne. Nech sa páči, s prvou Jozef Mihál.
Hrnčiar, Andrej, podpredseda NR SR (2019-09-18):
Dve faktické poznámky. Nech sa páči, pani poslankyňa Bašistová.
Laššáková, Jana, podpredsedníčka NR SR (2013-06-25):
Na vystúpenie pána poslanca s faktickým poznámkami sa hlásia siedmi poslanci, poslanci Hlina, Bastrnák, Jarjabek, Kuffa, Sulík, Valocký, Hufková. Končím možnosť prihlásiť sa s faktickými poznámkami. Nech sa páči, pán poslanec Hlina.
Pellegrini, Peter, predseda NR SR (2024-01-16):
Pán spravodajca s reakciou na faktické poznámky.
Laurenčík, Milan, podpredseda NR SR (2020-05-12):
Prezentujme sa a hlasujme. (Hlasovanie.) Prítomných 132, za 120, proti 5, zdržalo sa 7, nehlasovalo 0. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Teraz pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení, tlač 87. Dávam slovo členke výboru pre sociálne veci poslankyni Lucii Drábikovej, aby hlasovanie uviedla. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 87.)
Pčolinský, Peter, podpredseda NR SR (2022-12-06):
S ďalšou faktickou pán poslanec Lehotský.
Brocka, Július, poslanec NR SR (2010-11-03):
Návrh v druhom čítaní na prerokovanie navrhujem prideliť výborom: ústavnoprávnemu výboru, Výboru Národnej rady pre verejnú správu a regionálny rozvoj, Výboru Národnej rady pre financie a rozpočet a Výboru Národnej rady Slovenskej republiky pre sociálne veci s tým, že za gestorský výbor navrhujem Výbor Národnej rady pre sociálne veci, pričom odporúčam, aby výbory, ktorým bol návrh zákona pridelený, ho prerokovali v termíne do 30 dní a gestorský výbor do 31 dní od prerokovania návrhu zákona v prvom čítaní. Pán predseda, nech sa páči, dajte hlasovať.
Grendel, Gábor, poslanec NR SR (2024-09-26):
A ešte mám druhú vec, chcem sa vás opýtať, pán poverený predseda, ako ste sa vysporiadali s návrhom na začatie disciplinárneho konania voči poslancovi Huliakovi.
P. Hrušovský, podpredseda NR SR: (2002-03-19):
Nech sa páči. Pán poslanec Maxon sa ešte dodatočne prihlásil. Nech sa páči.
Glváč, Martin, minister obrany SR (2015-09-25):
Ešte raz ospravedlňujem sa, že ja som vás zaviedol tým, že išla tá tlač predchádzajúca a tá rozprava sa už odvíja od tlači 1680, takže k tomuto zákonu teraz. Cieľom predloženého návrhu zákona je vytvorenie právneho prostredia, v ktorom sa občanom Slovenskej republiky umožní v rámci dobrovoľnej vojenskej prípravy absolvovať vojenský výcvik v stave bezpečnosti a tak pripraviť na prípadnú obranu Slovenskej republiky. Súčasťou návrhu zákona je zmena právnej úpravy použitia aktívnych záloh tak, aby mohli byť použité aj v stave bezpečnosti pri plnení ozbrojených povinností a úloh ozbrojených síl Slovenskej republiky. To znamená, všetky tieto zákony spolu súvisia, takže sme neurobili veľkú chybu, keď sa môžme, keď sa bavíme pri všetkých súvislostiach spoločne. A tu, teda z tohto miesta znovu, pretože ja som to začal tak, akože trošku preskakovať a dávam ten prísľub, keďže ide o ústavný zákon a naozaj tá obrana je nadstranícka, že o všetkých témach a podnetoch budeme veľmi seriózne debatovať a sme pripravení naozaj či na úrovni politickej, alebo odbornej s každým z predstaviteľov politických strán, ale aj nezávislých poslancov diskutovať. Ďakujem.
Antal, Peter, poslanec NR SR (2018-06-13):
Vážený pán predsedajúci, v rozprave k uvedenému návrhu zákona nevystúpili žiaden poslanec. V rozprave neboli podané žiadne pozmeňujúce návrhy. Dajte, prosím, hlasovať o pozmeňujúcich a doplňujúcich návrhoch zo spoločnej správy spoločne o bodoch 1 až 6 s odporúčaním gestorského výboru schváliť.
Paška, Pavol, predseda NR SR (2012-09-18):
Hlasujeme o bodoch 1 až 9. Odporúčanie je schváliť ich. (Hlasovanie.) 148 prítomných, 144 bolo za, 4 sa zdržali. Návrh sme schválili. Ďalej, pán poslanec.
P. Hrušovský, podpredseda NR SR: (2001-10-25):
M. Aibeková, poslankyňa: Ďakujem za odpoveď, ale pán minister zbytočne išiel do tej odpovede, že okamžite. On veľmi dobre vie, ako som to myslela. Viem, že v jeden deň je účinnosť zákona, že na druhý deň nebudú, ale včera som sa s veľkým znepokojením dočítala v tlači, že budú dôchodky, ktoré sú upravené už od 1. októbra, vyplatené nie v novembri, kde by sme to všetci brali, že tá lehota je potrebná, ale až v decembri. A ja som chcela pánovi ministrovi pripomenúť, aby urobil všetko pre to, aby to dostali ešte v novembri, lebo ide o sociálne najslabšie skupiny, ktoré čakajú aj na 400 korún, čo je priemerné zvý-šenie, pretože ide obdobie zimy, keď si potrebujú nakúpiť aj nejaké poľnohospodárske plodiny, aj uhlie, drevo a tak ďalej, takže od vás nebudem žiadať odpoveď, pán minister, ale aj vy ste členom vlády, a tak prosím, vplývajte na vášho kolegu, aby naozaj boli dôchodky, ktoré sú už schválené od 1. októbra, vyplatené v novembri, a nie až v decembri. Ďakujem.
Kollár, Boris, predseda NR SR (2022-12-08):
Pani spo... pani spolo... Prosím, uveďte odporúčanie gestorského výboru. Tak, nech sa páči.
P. Paška, predseda NR SR: (2009-04-28):
(Hlasovanie.) 132 prítomných, 78 za, 53 sa zdržalo, 1nehlasoval. Bod 4 sme schválili.
Figeľ, Ján, podpredseda NR SR (2014-09-11):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa niekto hlási do rozpravy ústne. Áno. Jedna pani kolegyňa Helena Mezenská. Uzatváram ďalšiu možnosť hlásiť sa. Nech sa páči, pani Mezenská, máte slovo.
Kondrót, Maroš, poslanec NR SR (2013-10-22):
Keďže sme hlasovali o pozmeňujúcich návrhoch zo spoločnej správy i o pripomienkach z rozpravy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Kaník, Ľudovít, poslanec NR SR (2013-05-23):
Začnem od pána Podmanického aby náhodou sa nestalo, že na neho sa reakcia neujde. Pán Podmanický, trošku si to naštudujte. To s privatizáciou nemá vôbec nič spoločné, mimochodom, pri žiadnej privatizácii som nebol, pretože to má s regulačnou politikou, s pánom Holjenčíkom niečo spoločné, pretože som vám to jasne povedal, že nie výrobné náklady spôsobujú túto cenu, ale tie sprievodné poplatky, ktoré dnes už tvoria viac než 50 % celkovej ceny, ktorá je na faktúre. A teraz podľa poradia. Pán Blaha, ja sa stále práve snažím zdôrazňovať, že tu nejde o to, či je pravicový alebo ľavicový pohľad v tých návrhoch, ktoré dávam. Ja sa vôbec nečudujem že to spravila sociálnodemokratická vláda, lebo dostala rozum. Vy ho nemáte stále. Vy stále zostávate v izmoch svojich socialistických, ale niekedy ešte z Marxa a Engelsa, z 19. storočia. Toto už neplatí, čo vidno aj na tom, že aj sociálnodemokratické vlády robia tie reformy. Nepovedal som, že to je jediný vplyv, ale je to jeden z vplyvov dôležitý. A popísal som niektoré veci, ktoré pre vás by boli nepredstaviteľné, keby sa tu zaviedli, ktoré táto vláda zaviedla. Pani Tomanová, ja som používal len tie čísla, ktoré sú v správe. Držal som sa tabuliek, ktoré sú uvedené v správe. Takže nie sú to žiadne hry s číslami, ale len som citoval údaje, ktoré sú uvedené v tejto správe. A keby bol pravdivý ten blud a nezmysel, ktorý neustále opakujete, o vyraďovaní nezamestnaných a tým sme dosiahli znižovanie nezamestnanosti, vy ste po mne nastupovali, tak po mne by to znamenalo, že by ste ich tam všetkých vrátili a vyskočila by vám tá miera nezamestnanosti. Ale vám, ešte kým reformy trvali, kým ste ich nezrušili, ešte sa aj znižovala. A nespravili ste nič v zmene metodiky. Takže nevymýšľajte si bludy, ktoré len ako verklík opakujete. Pani Šedivcová, poviem len tak jednoducho, my vidíme tie výsledky. A tie výsledky súčasnej vlády sú strašné. Po roku vlády tá nezamestnanosť... (Prerušenie vystúpenia časomerom.)
Šuca, Peter, poslanec NR SR (2017-04-06):
Ďakujem za slovo. Vážený pán predsedajúci, ctené panie poslankyne, vážení páni poslanci, dovoľte, aby som predniesol návrh uznesenia. Uznesenie Národnej rady Slovenskej republiky k správe Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za rok 2016. Národná rada Slovenskej republiky berie na vedomie správu Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za rok 2016. Ďakujem, pán predsedajúci, za slovo, skončil som. Dajte, prosím, hlasovať o predmetnom uznesení.
Ďuriš Nicholsonová, Lucia, podpredsedníčka NR SR (2017-09-12):
Ďakujem pekne, pani poslankyňa. Jedna faktická poznámka, končím možnosť prihlásiť s faktickou poznámkou. Pani poslankyňa Vaľová.
Laššáková, Jana, podpredsedníčka NR SR (2014-11-10):
O slovo požiadal pán minister Čislák. Nech sa páči.
Paška, Pavol, predseda NR SR (2013-12-16):
Pán poslanec Zajac, faktická poznámka, končím možnosť sa prihlásiť.
Beblavý, Miroslav, poslanec NR SR (2017-05-19):
Ako dlhoročný poslanec viete, že vždy keď uprostred takého úvodu vás prerušia, tak to skôr je negatívum. Takže ak sa dá, ja by som tú prestávku preferoval, že by sme prerušili.
Urban, Miroslav, poslanec NR SR (2022-10-25):
Ďakujem za slovo. No ja si nemyslím, že by súkromné poisťovne priniesli nejakú extra konkurenciu voči VŠZP. Slovensko je malý trh a ak si myslíte, že 100-eurový príspevok na nejakú dentálnu hygienu alebo niečo podobné zvyšuje konkurencieschopnosť, nie som o tom presvedčený. V reáliách, keď si pozriete, aký je kmeň jednotlivých poisťovní, ste tu ospevovali Union, tam neni moc bohvieaký kmeň. Tí, čo zarábajú, alebo povedzme si lekári, kde sú poistení. No väčšina lekárov je poistená vo VŠZP a vedia prečo. Pretože ak budete mať nejaké závažné ochorenie, tak poisťovňa, ktorá má najviac poistencov, má aj najviac peňazí a vie poskytnúť tú zdravotnú starostlivosť, myslím, že skôr aj lepšie. Keby ste chceli vytvoriť naozaj konkurencieschopnosť medzi VŠZP, Dôverou, tak nech sa poistenci Dôvery liečia len v zariadeniach, ktoré vlastní Penta, teda Dôvera a podobne. Poistenci Unionu nech idú len do ambulancií alebo do nemocníc, ktoré vlastní poisťovňa Union. To by bola konkurencia, tam by sa to dalo ukázať. Ale nie vybrať si to, čo sa nám hodí. V tých svojich nemocniciach robia len výkony, ktoré sú nie náročné finančne, ktoré sú ziskové, a potom si to vlastne tie štátne zariadenia odskáču, ktoré robia výkony, ktoré sú v podstate do straty. Tá efektivita, áno, to je, to máte pri každom štátnom nejakom zariadení, že efektivita je nižšia. Tie 200-tisícové nejaké posedenia VŠZP to určite bije do očí a možno že to bol len taký PR článok Dôvery. Takže ja si myslím, že na našom trhu slovenskom úplne by stačila jedna poisťovňa. Kto chce mať nejaké extra služby, nech si priplatí, nech si priplatí komerčné poistenie a nech má, nech sa lieči aj v Rakúsku. Ďakujem.
Pellegrini, Peter, predseda NR SR (2015-02-03):
Takže prerušíme. Dobre. Takže je 12.01 hod., prerušujem rokovanie a budeme pokračovať o 14.00 hod. Ale upozorňujeme, o 14. hod. druhým čítaním o zákone o starobnom dôchodkovom sporení. Pán minister Richter. Ďakujem. (Prerušenie rokovania o 12.02 hodine.) (Pokračovanie rokovania o 14.00 hodine.)
Kalist, Peter, poslanec NR SR (2010-12-14):
Ja len chcem povedať, ja som tiež jeden z podpísaných, tak som ja za stiahnutie návrhu.
P. Hrušovský, predseda NR SR: (2003-11-11):
(Hlasovanie.) 125 prítomných, 49 za, 60 proti, 16 sa zdržalo. Návrh sme neschválili. Ďalší návrh.
Krajčír, Ľuboš, poslanec NR SR (2021-02-25):
Ďakujem pekne. Pán kolega, ja som si pozorne vypočul vaše vystúpenie a nič iné ako v tej debate, keď sme boli spolu v televízii, ako klamstvo, populizmus opäť z vašich úst som nepočul. Veď my sme sa o tom aj bavili. Naozaj jediné, čo robíte, vy ste dnes v kampani. Vy si naháňate politické body, vašu novú stranu, ako ste ju nazvali, s tými istými ľuďmi zo SMER-u, ktorí tu dvanásť rokov vládli, potrebujete len odprezentovať. A ja vám poviem prečo. Váš šéf strany pán Pellegrini, keď bol ako premiér, tak pri 61 pozitívne testovaných ste vyhlásili núdzový stav. Vtedy expremiér žiadal nemocnice, aby prestali poskytovať plánované operácie. Zatvorené obchody okrem potravín. Váš bývalý šéf, lebo je to váš bývalý šéf, pán Fico, sa vyhrážal lekárom v dobrých časoch, že ak pôjdu na prax niekde inde alebo teda pôjdu si naháňať prax do zahraničia, keďže nemocnice, si pozrite, v akom stave ste zanechali po dvanástich rokoch, tak budú si musieť preplatiť to štúdium, ktoré tu im Slovenská republika poskytla. Takto ste sa k nim chovali. Naozaj, pozrite sa ešte, aby som nezabudol, štátne hmotné rezervy, v akom ste nám nechali stave. Veď vy ste tam mali nominanta, ktorý tak kradol, že tie peniaze nemal kde dávať, tak ich musel dávať do zlata, už sa mu nikde nezmestili. Akonáhle sa začal vyšetrovať, tak sa tam obesil pán, ktorý mu predal tie byty. Neviem, či si na to spomínate. Keď ste 700-násobne nakupovali drahšie rúška, obyčajné FFP2, rukavice pre lekárov. Darmo sa budete usmievať pod tým rúškom, ale to sú fakty, to nie sú nejaké vymyslené teraz reči a nejaké bludy, naozaj takto to bolo. Tak ja nerozumiem tomu, čo vy tu teraz predvádzate. Máme naozaj absolútne katastrofálny stav, rešpektujme to, ten núdzový stav, ani ja som neni... (Prerušenie vystúpenia časomerom.)
Pellegrini, Peter, podpredseda NR SR (2020-05-19):
Pán predseda Kremský.
Paška, Pavol, predseda NR SR (2013-03-26):
Hlasujeme. (Hlasovanie.) 134 prítomných, 80 za, 52 sa zdržalo, 2 nehlasovali. Návrh sme schválili.
Nicholsonová, Lucia, poslankyňa NR SR (2014-11-10):
Ďakujem veľmi pekne. Ďakujem aj pánovi poslancovi Lipšicovi a ďakujem, samozrejme, aj kolegyni Košútovej. No ja som netušila, že vaša dcéra takúto až misionársku prácu, teda charitu vykonávala pre Národnú radu. Takže ak je to tak, tak, samozrejme, môj obdiv a veľká vďaka jej patrí za to, že takéto niečo dokáže urobiť len tak z čistého srdca. A naozaj si ju viem predstaviť, keď rezala tie stromy a nakladala a odvážala to. Tak som rada, že sa takto starala o bezpečnosť našich občanov, ktorí teda chodia po potulkách okolo Bratislavského hradu. Pozdravujem ju srdečne.
Bugár, Béla, podpredseda NR SR (2016-10-14):
Otváram možnosť sa prihlásiť ústne do rozpravy. Konštatujem, že pán poslanec Štarchoň, končím možnosť sa prihlásiť ústne do rozpravy. Pán poslanec, nech sa páči, máte slovo.
M. Číž, podpredseda NR SR: (2008-10-30):
(Hlasovanie.) Prítomných 134 poslancov, za návrh 66, proti 52 poslancov, zdržalo sa 15,  nehlasoval 1. Konštatujem, že tento návrh zo spoločnej správy sme neschválili.
Pellegrini, Peter, predseda NR SR (2015-12-03):
Ďakujem pekne. Pán poslanec, doplňujúcu otázku? Ďakujem.
Krajčí, Marek, poslanec NR SR (2024-02-21):
Ďakujem pekne za slovo. Aj ja chcem oceniť to, že ste na úvod svojho vystúpenia vyzval predsedu parlamentu pána Pellegriniho, aby čo najskôr podpísal novelu Trestného zákona, tak aby mohla byť zverejnená v Zbierke zákonov. Treba to pripomínať, treba o tom hovoriť teraz a vytvoriť tlak na to, aby to čo najrýchlejšie urobil, aby, aby všetko bolo tak, aby Ústavný súd mohol rozhodnúť. Však nakoniec predsa nebudeme sa báť toho, aby keď tu došlo k nejakým ústavným problémom pri prijímaní tohto zákona, aby Ústavný súd o tom nemohol rozhodnúť. Takisto si uvedomujem, že táto novela je obrovským krokom vpred a myslím si, že všetci občania v tejto krajine chcú, aby keď niekto vstupuje do aktívnej politiky, vypĺňa majetkové priznanie, následne vedel zdokladovať všetky svoje príjmy a je to úplne normálne, logické a kto také niečo urobiť nevie, myslím si, že je veľký problém. A my sme mnohí preto vstúpili do politiky, že chceme, aby politika sa robila slušne a aby transparentne vedeli tí, ktorí v nej pôsobia, vykazovať aj svoje majetky, ktoré za pôsobenie v politike nadobudli. A, žiaľ, sú indície, že mnohí ľudia toto urobiť nevedia, takže som rád, že sme tento zákon predložili a možno chcem sa znova obrátiť aj na koaličných poslancov, o tomto treba diskutovať. Pokiaľ sú tam veci, ktoré si predstavujete ináč, treba ich upraviť, nebránime sa tej diskusii. Posuňte tento návrh zákona aspoň do druhého čítania. Ďakujem.
Grendel, Gábor, podpredseda NR SR (2022-12-20):
Je všeobecný súhlas? (Súhlasná reakcia pléna.) Áno je, takže toto sme rozhodli. Ešte pán poslanec Vetrák.
Číž, Miroslav, podpredseda NR SR (2015-11-25):
Ďakujem pekne, pán poslanec. Teraz ako posledný písomne prihlásený vystúpi v rozprave pán poslanec Martin Poliačik. Po jeho vystúpení bude možnosť prihlásiť sa do rozpravy ústne.
Bugár, Béla, podpredseda NR SR (2016-11-29):
Prezentujme sa a hlasujme. (Hlasovanie.) Prítomných 140, za 103, zdržalo sa 37 poslancov. Konštatujem, že sme v treťom čítaní . Otváram rozpravu a pýtam sa, či sa hlási niekto do rozpravy. Nie, vyhlasujem rozpravu za skončenú. Nech sa páči, pán spravodajca.
omáš, Erik, poslanec NR SR (2022-03-24):
(Rečník sa zasmial.) Dobre. No dobre. To keď tu pán Matovič vypisoval tie rôzne vulgarizmy, tak to bolo v poriadku, ale ja nemôžem ukázať to, ako opatrovateľky podporujú tento zákon, dámy a páni? To myslíte vážne? To už musíte byť naozaj takýto malý, pán predsedajúci?
Laššáková, Jana, podpredsedníčka NR SR (2015-03-20):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto hlásiť do rozpravy ústne. Evidujem, že do rozpravy ústne sa hlási pán navrhovateľ a ďalej pán spravodajca. Končím možnosť prihlásiť sa do rozpravy ústne. Nech sa páči, pán poslanec Fecko, máte slovo.
Grendel, Gábor, podpredseda NR SR (2022-02-15):
Pán poslanec Lehotský s faktickou poznámkou.
B. Bugár, podpredseda NR SR: (2002-02-08):
F. Halmeš, poslanec: Ďakujem, pán podpredseda. Dámy a páni, k vystúpeniu na schôdzi ako spravodajcu ma poveril výbor, ktorý zrejme bude gestorovať tento zákon, a to je výbor pre sociálne veci a bývanie s konštatovaním, že návrh spĺňa po formálno-právnej stránke požiadavky, ktoré vyplývajú z § 67 a § 68 zákona č. 350/1996 Z. z., ako i náležitostí určené v legislatívnych pravidlách. Tým myslím na paragrafové znenie a dôvodovú správu. Účelom predloženého návrhu zákona je vyriešiť problémy, ktoré vznikli prijatím zákona č. 312/2001 Z. z. o štátnej službe v dôsledku pozmeňujúcich návrhov, ktoré schválila Národná rada Slovenskej republiky. Už predkladateľ zdôvodnil ustanovenia zákona, ktoré sa ukázali ako veľmi problematické a ktoré dostali štátnu službu do nevýhodného postavenia. Táto situácia vznikla zapracovaním pozmeňujúcich návrhov pri prerokúvaní v druhom čítaní, pred schvaľovaním zákona o štátnej službe a ukázalo sa, že naplnenie takto schválených pozmeňovacích návrhov by spôsobilo vážne problémy v aplikačnej praxi. Za najvážnejší problém bola a je považovaná absolútna nevyváženosť právneho postavenia štátnych zamestnancov oproti postaveniu tých štátnych zamestnancov, upravených v osobitných zákonoch, tak ako o nich hovorí dôvodová správa. Účelom zákona o štátnej službe je vytvoriť podmienky pre stabilizáciu štátnozamestnaneckých pomerov. Zákon vo schválenej podobe tieto podmienky nespĺňal. A bez schválenia tých návrhov, o ktorých tu predkladateľ hovoril, by bolo ohrozené aj vykonávanie základných funkcií štátu. Návrh zákona si síce vyžiada podľa navrhovateľov zvýšené nároky na štátny rozpočet, ktoré sú aj kvantifikované, ale podľa ministerstva financií, zo stanoviska, ktoré ministerstvo financií predložilo, nezakladá nároky na tento rok, ale na roky nadchádzajúce. Dámy a páni, z oprávnení, ktoré pre mňa vyplývajú ako pre spravodajcu v zmysle už citovaného zákona č. 350, odporúčam, aby sa Národná rada uzniesla prerokovať tento návrh v druhom čítaní a odporúčam prideliť návrh skupiny poslancov ústavnoprávnemu výboru, Výboru Národnej rady Slovenskej republiky pre sociálne veci a bývanie a výboru pre financie, rozpočet a menu s tým, že navrhujem, aby gestorský výbor bol určený výbor pre sociálne veci a bývanie. Súčasne navrhujem výborom, ktorým bol uvedený návrh pridelený, aby ho prerokovali v súlade s rozhodnutím predsedu Národne rady Slovenskej republiky v lehote do 8. marca 2002 a gestorský výbor v lehote do 11. marca 2002. Pán predsedajúci, môžete otvoriť rozpravu.
Gál, Gábor, poslanec NR SR (2013-02-14):
Dobré ráno prajem, ďakujem za slovo, pani podpredsedníčka. Predkladám správu v prvom čítaní. Ústavnoprávny výbor Národnej rady Slovenskej republiky ma 20. novembra 2012 určil za spravodajcu k návrhu poslancov Národnej rady Slovenskej republiky Ľudovíta Kaníka, Pavla Freša a Viliama Novotného na vydanie zákona, ktorým sa mení a dopĺňa zákon č. 233/1995 Z. z. o súdnych exekútoroch a exekučnej činnosti a o zmene a doplnení ďalších zákonov. Podľa § 73 ods. 1 zákona o rokovacom poriadku podávam v prvom čítaní spravodajskú informáciu. Návrh zákona bol doručený poslancom v zákonom ustanovenej 15-dňovej lehote pred schôdzou Národnej rady, na ktorej sa uskutoční jeho prvé čítanie, a konštatujem, že uvedený návrh spĺňa po formálno-právnej stránke náležitosti uvedené v § 67 a 68 zákona o rokovacom poriadku, ako i náležitosti určené v legislatívnych pravidlách. Dôvodová správa obsahuje náležitosti v zmysle zákona o rokovacom poriadku. Z pripojenej doložky zlučiteľnosti návrhu právneho predpisu s právom Európskej únie vyplýva, že problematika návrhu právneho predpisu nie je upravená v práve Európskej únie a nie je obsiahnutá v judikatúre Súdneho dvora Európskej únie. Zo znenia návrhu zákona je zrejmý účel navrhovanej úpravy. Navrhovatelia predkladajú návrh zákona so zámerom, aby exekúcii podliehali aj dávky a príspevky v hmotnej núdzi, a to do výšky jednej tretiny priznanej sumy dávok a príspevkov. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku, odporúčam, aby sa Národná rada Slovenskej republiky po rozprave uzniesla podľa § 73 ods. 3 písm. c) zákona o rokovacom poriadku na tom, že uvedený návrh zákona prerokuje v druhom čítaní. V zmysle rozhodnutia predsedu Národnej rady Slovenskej republiky z 5. októbra 2012 č. 241 navrhujem, aby návrh zákona prerokovali ústavnoprávny výbor a výbor pre sociálne veci. Za gestorský výbor navrhujem ústavnoprávny výbor. Odporúčam, aby výbory predmetný návrh zákona prerokovali v druhom čítaní do 30 dní a gestorský výbor do 32 dní od prerokovania návrhu zákona v prvom čítaní. Pani predsedajúca, prosím, otvorte rozpravu.
Laššáková, Jana, podpredsedníčka NR SR (2015-03-18):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu, do rozpravy som nedostala žiadnu písomnú prihlášku, pýtam sa, kto sa hlási do rozpravy ústne. Už avizoval pán navrhovateľ. Pán poslanec Hraško, končím možnosť prihlásiť sa do rozpravy ústne. Nech sa páči, pán poslanec, máte slovo.
Blanár, Juraj, poslanec NR SR (2014-09-24):
Teraz, pán predseda, dajme hlasovať o druhom bode pozmeňujúceho návrhu pána poslanca Figeľa.
Figeľ, Ján, podpredseda NR SR (2013-03-12):
Ďakujem pekne. Ďalším, ďalším prihláseným do rozpravy v poradí je pán Ján Mičovský, dávam mu týmto slovo, nech sa páči.
Blanár, Juraj, podpredseda NR SR (2022-10-20):
Jedna faktická poznámka, vážená pani poslankyňa, môžete ísť na svoje miesto. Reagovať bude na vás s faktickou poznámkou pani poslankyňa Zita Pleštinská. Nech sa páči.
Pellegrini, Peter, podpredseda NR SR (2024-02-08):
Prezentujme sa a hlasujme o námietke pani poslankyne. (Hlasovanie.) Prítomných 140, za 62, proti 78. Námietku sme neschválili.
Kuffa, Filip, poslanec NR SR (2022-05-11):
Vážená kolegyňa, kolegovia, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona, tlač 992. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národnej rada uzniesla na tom, že predmetný návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: ústavnoprávny výbor, výbor pre financie a rozpočet a výbor pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 10. júna 2022 a v gestorskom výbore do 13. júna 2022. Pán predsedajúci, otvorte, prosím, všeobecnú rozpravu.
M. Hort, poslanec: (2001-09-04):
Ústavnoprávny výbor Národnej rady Slovenskej republiky a Výbor Národnej rady Slovenskej republiky pre financie, rozpočet a menu vyslovili súhlas s návrhom prezidenta Slovenskej republiky a odporúčajú Národnej rade Slovenskej republiky, aby po opätovnom prerokovaní neprijala celý zákon z 29. mája 2001, ktorým sa upravuje postup obce pri vymáhaní vynaložených finančných prostriedkov. Gestorský výbor, t. j. výbor pre verejnú správu, napriek stanoviskám Ústavnoprávneho výboru Národnej rady Slovenskej republiky a Výboru Národnej rady Slovenskej republiky pre financie, rozpočet a menu k uvedenému zákonu v súlade s § 79 ods. 4 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky zákon z 29. mája 2001, ktorým sa upravuje postup obce pri vymáhaní vynaložených finančných prostriedkov, vrátený prezidentom Slovenskej republiky na opätovné prerokovanie Národnou radou Slovenskej republiky, schváliť v pôvodnom znení. Zároveň ma gestorský výbor ako spoločného spravodajcu poveril predniesť túto spoločnú správu na schôdzi Národnej rady Slovenskej republiky a mám aj poverenie, aby po prerokovaní v druhom čítaní bol ihneď po jeho skončení zákon posunutý do tretieho čítania.
P. Hrušovský, predseda NR SR: (2004-06-17):
(Hlasovanie.) 127 prítomných, 76 za, 30 proti, 21 sa zdržalo. Návrh sme schválili. Ďalší návrh.
Marcinková, Vladimíra, poslankyňa NR SR (2022-02-08):
Počujeme? Ďakujem veľmi pekne, pán predsedajúci, aj za pomoc. Ja by som sa chcela poďakovať pánovi kolegovi Šíblovi za to, že priniesol do diskusie viaceré pripomienky, ktoré, na ktoré ani ja nemám odpoveď a vzišli z verejnej diskusie. Nie so všetkým súhlasím, ale vo veľkej miere sa zhodujeme. A taktiež si myslím, že tá diskusia k tomuto návrhu ešte nie je úplná. V spoločnosti momentálne rezonujú aj námietky pamiatkarov. A kým nebudú zodpovedané nielen pánom podpredsedom vlády, ale aj pani ministerkou kultúry, tak podľa mňa by sme mali vytvoriť priestor na to, aby zákon, ktorý sa dotkne prakticky každého človeka na Slovensku, tieto odpovede priniesol pred tým, než zaňho zahlasujeme. Ďakujem.
Šimečka, Michal, podpredseda NR SR (2024-01-09):
Ďakujem pekne. Pán poslanec Šipoš.
Matovič, Igor, poslanec NR SR (2015-03-18):
Vážená pani predsedajúca, kolegovia, kolegyne, aj keď poskromne, rád by som vás informoval o zákone, ktorý predkladáme, ktorý podľa nás rieši veľmi, veľmi závažnú situáciu, ktorá nastáva v prípadoch mnohých tisícok rodín, ktoré sú odkázané na príjem zväčša ich otcov, ktorí pracujú na výstavbe štátnych zákaziek alebo teda na realizácii štátnych zákaziek, výstavbe diaľnic v prvom rade, a ide v podstate o prípady, kedy veľké stavebné firmy – ako Váhostav, Doprastav konkrétne môžem pomenovať –, ktoré vyhrávajú tendre, vyhrávajú štátne zákazky, realizujú tieto diaľnice najímaním si ďalších menších firiem, ktoré následne si najímajú hlavne živnostníkov, ktorí tieto práce realizujú, a vo finále tieto firmy idú do reštrukturalizácie, čiže v podstate sa zbavia dlhov. Živnostníkom, malým drobným firmám zostanú oči pre plač. Súd rozhodne v reštrukturalizácii, že dostanú 10 % zo svojich faktúr a môžu byť radi. A tieto firmy, konkrétne teda keď spomínam Váhostav, Doprastav, ktorých majiteľmi sú ľudia, o ktorých sa dlhodobo hovorí, že sú sponzormi vládnej strany SMER a kľúčovými sponzormi vládnej strany SMER, následne bez problémov si získavajú ďalšie štátne zákazky, zarábajú stovky miliónov eur na úkor v podstate všetkých ostatných ľudí a následne možno znova pôjdu do reštrukturalizácie, znova sa zbavia svojich dlhov a bez problémov si budú ďalej podnikať. Tomuto sa hovorí, keď SMER a Robert Fico veľmi rád hovorí, že neprivatizuje, tomuto sa hovorí privatizácia ziskov a socializácia strát. A socializácia spôsobom takým, že vlastne na straty sa vyskladajú práve tí najdrobnejší, tí chudáci, ktorí si to museli na týchto stavbách odmakať. Preto prichádzame s návrhom a komplexným návrhom akože dosť hĺbkovej zmeny zákona o konkurze a reštrukturalizácii, ktorá má vyjadriť tú podstatu, ktorá je napísaná aj na tomto plagátiku, že Váhostav patrí podvedeným, a nie Širokému. Čiže ak raz pán Široký si tu podniká s firmou Váhostav, ďalší sponzor SMER-u s firmou Doprastav a získajú zákazky a následne si manažujú svoju firmu tak do krachu, že tá firma v podstate skrachuje, lebo nemá na to, aby vyplácala svoje faktúry svojim dodávateľom, nie je absolútne žiadny dôvod, aby v tzv. reštrukturalizácii sa táto firma pod dohľadom vlastne štátu, pod dobrozdaním súdov očistila od dlhov voči svojim dodávateľom a pán Široký si naďalej užíval zisky zo štátnych zákaziek. A teda ani nie pán Široký, aj teda keď hovoríme konkrétne aj o Doprastave a o viacerých firmách, ktoré v poslednej dobe, a – čuduj sa svete – vždy sú tu, a veľmi veľa príkladov je takých, že sú to firmy práve blízke sponzorom SMER-u, sa očistia od svojich dlhov a takýmto spôsobom vlastne ryžujú na štáte na úkor malých, drobných veriteľov. Čiže dovoľte, aby som vám predstavil bližšie návrh, alebo, prepáčte, predstavím to až v rozprave, takže na úvod by toto stačilo. Ďakujem.
Jurinová, Erika, podpredsedníčka NR SR (2013-06-20):
Ďakujem pekne, pán spravodajca. Otváram rozpravu. Do rozpravy som nedostala žiadnu písomnú prihlášku, pýtam sa, či sa chce niekto z poslancov prihlásiť do rozpravy ústne. Nikto nevyužil možnosť, vyhlasujem všeobecnú rozpravu za skončenú. Pán navrhovateľ sa nechce vyjadriť, ani pán spravodajca. Prerušujem rokovanie o tomto bode programu. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 569/2007 Z. z. o geologických prácach (geologický zákon) v znení neskorších predpisov a ktorým sa menia a dopĺňajú niektoré zákony . Vládny návrh zákona má tlač 551, návrh na jeho pridelenie na prerokovanie výborom je v rozhodnutí č. 523. Prosím pána ministra životného prostredia Petra Žigu, aby vládny návrh zákona uviedol.
Ľ. Vážny, minister dopravy, pôšt a telekomunikácií SR: (2009-10-28):
Nevyhnutnosť novelizácie zákona o vnútrozemskej plavbe vyplynula z potreby implementácie právnych aktov Európskej únie do právneho poriadku Slovenskej republiky. Predkladaným návrhom zákona sa menia a dopĺňajú niektoré ustanovenia zákona, ktorých zmenu si vyžiadala aplikačná prax. Návrhom zákona sa do právneho poriadku Slovenskej republiky preberá smernica Európskeho parlamentu a Rady 2008/68/ES o vnútrozemskej preprave nebezpečného tovaru a článok 2 smernice Európskeho parlamentu a Rady 2009/30/ES, týkajúci sa zavedenia mechanizmu na monitorovanie a zníženie emisií skleníkových plynov a kvality paliva využívaného v plavidlách vnútrozemskej vodnej dopravy, ku ktorej je Ministerstvo dopravy, pôšt a telekomunikácií Slovenskej republiky spolugestorom. V rámci aplikačnej praxe stanovujeme novelou zákona podmienky, podľa ktorých môžu dopravcovia z iných štátov vykonávať prepravu tovaru alebo osôb vnútrozemskou vodnou dopravou v rámci členského štátu. Návrh zákona je v súlade s Ústavou Slovenskej republiky, platným právnym poriadkom Slovenskej republiky, ako aj medzinárodnými zmluvami, ktorými je Slovenská republika viazaná. Navrhovaný zákon nebude mať dopad na štátny rozpočet, rozpočty vyšších územných celkov ani rozpočty obcí a nebude mať negatívny vplyv na životné prostredie, na zamestnanosť ani na podnikateľské prostredie. Pozmeňujúce a doplňujúce návrhy uvedené v spoločnej správe výborov Národnej rady Slovenskej republiky o výsledku prerokovania vládneho návrhu zákona odporúčam schváliť. Dovoľujem si vás, vážené panie poslankyne a páni poslanci požiadať o prijatie predloženého vládneho návrhu zákona, o jeho schválenie a postúpenie do ďalšieho konania. Ďakujem za pozornosť, skončil som.
Matovič, Igor, poslanec NR SR (2015-04-15):
Pán minister vnútra, zdá sa mi, že trochu si vyšiel z cviku, lebo inokedy sme zvyknutí, že má to tak viacej šťavu a viac je to také teatrálne, teraz to asi aj teba trošku rozviklalo. Každopádne spomenul si takú vec, že doslova citát na opozíciu, že vaša pracovná metóda je čo najviac klamať. A sústredím sa iba na túto jednu tvoju vetičku. Zároveň si potom v tom svojom vystúpení, po tom, ako si toto spomenul, povedal, že kauza daňový úrad, kolega Matovič, čo si urobil v tejto veci, čo ste urobili v tejto veci? Ticho ste boli, nič ste neurobili, sklopili ste uši, plus-mínus niečo takéto. A dovolím ti, pán minister, vnútra povedať, že som bol jediný opozičný poslanec, ktorý pri kauze Daňového úradu v Košiciach mal svoju vlastnú tlačovku, na ktorej som vyzval vtedajšieho ministra financií Ivana Mikloša, aby okamžite odvolal šéfa finančnej správy pána Mikulčíka, dobre? Takže vieme, kto tu používa klamstvá ako pracovnú metódu od dnes.
Laurenčík, Milan, podpredseda NR SR (2022-06-21):
Pán poslanec Karol Kučera s faktickou poznámkou.
Bugár, Béla, podpredseda NR SR (2019-09-11):
Prezentujme sa a hlasujeme. (Hlasovanie.) Prítomných 143 poslancov, za 107, proti 1, zdržalo sa 35 poslancov. Návrh bol schválený. Prosím teraz pána poslanca Antala, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 79/2015 Z. z. o odpadoch, tlač 1614. (Hlasovanie o vládnom návrhu zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1614.)
Podmanický, Ján, poslanec NR SR (2014-09-10):
Pán predseda, dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní. Za. Za. Opozícia nehlasuje, takže za.
Klus, Martin, podpredseda NR SR (2019-10-22):
Ďakujem. Ďalšia faktická poznámka, pán poslanec Ondrej Dostál.
F. Devínsky, poslanec: (2007-07-03):
O bode 10 spoločnej správy tiež nie je možné hlasovať, keďže sme schválili bod 9 spoločnej správy. O bode 74 spoločnej správy tiež nie je možné hlasovať, keďže sme schválili bod 73. Teraz budeme hlasovať o bode 46 spoločnej správy s odporúčaním gestorského výboru neschváliť ho.
Kollár Boris, predseda NR SR (2021-12-02):
Otváram rozpravu v rámci tretieho čítania . Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Nicholsonová Lucia, podpredsedníčka NR SR (2016-05-24):
Ďakujem pekne, pán poslanec. Prosím, prezentujme sa a hlasujme. Konštatujem, že Národná rada Slovenskej republiky schválila navrhované uznesenie. (Hlasovanie.) Prítomných 130, za 83 poslancov, proti 22, zdržalo sa 23 a nehlasovali 2 páni poslanci. Opäť vás prosím, pán poslanec Petrák, aby ste uviedli hlasovanie o návrhu uznesenia k Informácii ministra zahraničných vecí o prioritách predsedníctva Slovenskej republiky v Rade Európskej únie. Nech sa páči, máte slovo. (Hlasovanie o Informácii ministra zahraničných vecí a európskych záležitostí Slovenskej republiky o prioritách predsedníctva Slovenskej republiky v Rade Európskej únie .)
Bublavý, Dušan, poslanec NR SR (2014-11-08):
Áno, pán kolega Chren, bolo to ráno nejako okolo štvrtej, piatej, keď ste mal vystúpenie, a naozaj musím oceniť, aj teraz to vystúpenie bolo veľmi kultivované, ale musím aj pripomenúť, ako ráno som povedal, že kauzy, ako je cétečko Piešťany a podobne, že pán predseda vlády Robert Fico naozaj zareagoval a bola odvolaná ministerka zdravotníctva, bola odvolaná podpredsedníčka Národnej rady. Odvolal ich predseda Robert Fico, to, čo nikto kedysi naspäť zopár rokov, tak ako pán Mikloš mal byť odvolaný, ale nikto sa nenašiel, aby Mikloša odvolal za pád daňového systému. Určite nie som zástancom schránkových firiem a som proti tomu, aby štát s nimi obchodoval. Ale aby som bol vyzývaný, že sa mám báť ísť medzi ľudí, aby bol ohrozovaný predseda parlamentu a jeho rodina, to je, naozaj sme ďaleko zašli, aby nám bolo prisudzované, že aby sme nedopadli tak, ako Ceauşesco. To naozaj je veľmi rýchlo, aby tu bol nový Majdan. No musíme byť súdni, ak nechceme, aby sme dopadli zle, náš štát a naša spoločnosť. Ja si myslím, že robím 12 rokov pre ľudí v komunále a vyzerá to tak, že ďalšie štyri roky dostávam dôveru. A ak by ľudia neocenili to, že človek pre nich robí dobre, tak si ho nezvolia. Ale aby ma niekto zastrašoval, že sa mám báť ulice, ja som na ulici vystupoval, chodil som medzi ľudí, chodiť budem, žijem medzi nimi a žiť budem a budem aj robiť pre nich, tak ako určite väčšina... (Prerušenie vystúpenia časomerom.)
Glváč, Martin, podpredseda NR SR (2017-03-21):
Pán poslanec Jurzyca, nech sa páči.
Blaha, Ľuboš, podpredseda NR SR (2023-12-20):
Pán poslanec, na vaše vystúpenie, pardon, dám si okuliare, evidujem jednu faktickú poznámku. Nech sa páči, pán poslanec Tomáš Szalay.
Viskupič, Jozef, poslanec NR SR (2013-09-11):
Pán poslanec, nečudujem sa vášmu rozhorčeniu, skutočne ma šokuje, že materiál, ktorý prerokovala vláda a ktorý hovorí o tom, akým spôsobom, a priznajme si to, bude nakladané s majetkom SPP, pripravoval ten, v ktorého rukách tento podnik zostane, a ak je toto pravda, a ja vás poprosím, či môžem nahliadnuť k tým materiálom, tak si myslím, že výzva na odstúpenie ministra je v takomto prípade málo. Dúfam, že zodpovednosť vyvodí omnoho vyšší predstaviteľ tejto vlády, a ak nie, tak predpokladám, že, dúfam, že sa na tom dohodneme, že ak tu prichádza k privatizácii tohto štátu v prospech oligarchov, tak zodpovednosť už nenesie rezortný minister, ale hlava štátu. Á, pardon, hlava vlády, čiže premiér tejto krajiny. Ďakujem.
P. Paška, predseda NR SR: (2008-04-11):
(Hlasovanie.) 130 prítomných, 77 za, 51 proti, 2 sa zdržali. Konštatujem, že sme schválili vládny návrh zákona o neprimeraných podmienkach v obchodných vzťahoch a o doplnení zákona č. 30/1992 Zb. o Slovenskej poľnohospodárskej a potravinárskej komore. Pán poslanec Bobrík, bude uvádzať hlasovanie v druhom čítaní o návrhu poslankyne Národnej rady Slovenskej republiky Jany Vaľovej na vydanie zákona, ktorým sa mení a dopĺňa zákon Národnej rady Slovenskej republiky č. 381/1996 Z. z. o Protidrogovom fonde (tlač 535).